**PROJEKT**

**ZA VÝHĽADMI, NA CHATY, ZA PERLAMI A UNIKÁTMI V ER BBK**

Euroregión Bíle – Biele Karpaty má dlhoročné tradície v oblasti turizmu. Množstvo pohorí, hustá sieť značených peších turistických trás a cyklotrás vytvárajú ideálne podmienky pre tieto aktivity. Potenciál kopcov a vrcholov s ďalekým výhľadom, horských chát a rozhľadní ho ešte dopĺňa. Cieľom projektu bolo spojiť tunajšiu viac ako storočnú tradíciu turizmu so súčasnosťou a budúcnosťou. Takisto oživiť slávnu minulosť územia pre ďalšie generácie.

Výstupami projektu bola tlačená [brožúrka formátu A5](http://regionbilekarpaty.cz/erbbk/main.php?f=_subory/chaty-rozhladne-perly/brozurka.php) o rozsahu 15 strán, ktorá láka turistov k 14 výletom na vrcholy, chaty a na rozhľadne. Ďalšími tlačenými výstupami boli skladačky formátu A5 o rozsahu 8 strán. Prvá je venovaná [histórii a súčasností rozhľadní](http://regionbilekarpaty.cz/erbbk/main.php?f=_subory/chaty-rozhladne-perly/rozhladne-historia.php) na území Euroregiónu Bíle – Biele Karpaty, dáva námet k návšteve 22 objektov. Druhá je venovaná [histórii a súčasnosti horských chát](http://regionbilekarpaty.cz/erbbk/main.php?f=_subory/chaty-rozhladne-perly/horske-chaty.php) v oblasti, popisuje 7 objektov. Tretia je zameraná na [vyhliadkové vrcholy](http://regionbilekarpaty.cz/erbbk/main.php?f=_subory/chaty-rozhladne-perly/vrcholy.php) a ružice, je v nej popísaných 7 vrcholov.

Ďalším výstupom je súbor modelov. Spracovali sme z archívnych materiálov podklady pre výrobu modelov prvej [Holubyho chaty](http://regionbilekarpaty.cz/erbbk/main.php?f=_subory/chaty-rozhladne-perly/model-holubyho-chaty.php) a spracoval sa model v mierke 1:40. Spracovali sa aj 4 modely v rovnakej mierke 1:40 rozhľadní. Konkrétne sa spracovali historická podoba [rozhľadne na Klepáči](http://regionbilekarpaty.cz/erbbk/main.php?f=_subory/chaty-rozhladne-perly/model-rozhladne-na-klepaci.php) nad Trenčianskymi Teplicami, prvá [rozhľadňa na Čubovom kopci](http://regionbilekarpaty.cz/erbbk/main.php?f=_subory/chaty-rozhladne-perly/model-rozhladne-cubv-kopec.php) nad obcou Francova Lhota a súčasné podoby rozhľadní [na javorníckom Stratenci](http://regionbilekarpaty.cz/erbbk/main.php?f=_subory/chaty-rozhladne-perly/model-rozhladne-na-stratenci.php) a [na Hrajkách](http://regionbilekarpaty.cz/erbbk/main.php?f=_subory/chaty-rozhladne-perly/model-rozhladne-na-hrajkoch.php) nad Myjavskou časťou Turá Lúka.

Osobitou kapitolou výstupov sú papierové modely rozhľadní. Ich autorom je Marián Hlaváč. Majú mierku 1:150. Prvým je model [rozhľadne na Svatom Hostýne](http://regionbilekarpaty.cz/erbbk/main.php?f=_subory/chaty-rozhladne-perly/papierovy-model-rozhladne-svaty-hostyn.php). Možno ju postaviť vo všetkých troch variantách jej existencie – pôvodnej z roku 1898, stave po roku 1915 a v súčasnej podobe. Model je umiestnený ako voľne stiahnuteľný na webe. Druhým je [model rozhľadne Brdo](http://regionbilekarpaty.cz/erbbk/main.php?f=_subory/chaty-rozhladne-perly/papierovy-model-rozhladne-brdo.php). Možno ju postaviť v jej súčasnej podobe. Model je umiestnený ako voľne stiahnuteľný na webe.

Osobitou časťou projektu bolo pilotné spracovanie a [označenie v teréne najzaujímavejších prírodných a stavebných atrakcií](http://regionbilekarpaty.cz/erbbk/main.php?f=_subory/chaty-rozhladne-perly/modelovy-informacny-system-v-sieti-cyklotras-a-pesich-turistickych-tras.php). Do systému pešieho značenia cykloznačenia – smeroviek v zmysle STN sa umiestnili navigačné ciele. K digitálnej fotografii objektu sa pričlenila vzdialenosť.

Projekt prebiehal v termíne od júna 2009 do 31.12.2009.